CELEX: 32017R0719
Language: et
Date: 2017-04-07 00:00:00
Title: Nõukogu määrus (EL) 2017/719, 7. aprill 2017, millega muudetakse määrust (EL) 2015/2192 kalapüügivõimaluste jaotamise kohta vastavalt protokollile, millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ette nähtud kalapüügivõimalused ja rahaline toetus

22.4.2017   
            
            
               ET
            
            
               Euroopa Liidu Teataja
            
            
               L 106/8
            
         NÕUKOGU MÄÄRUS (EL) 2017/719,
   7. aprill 2017,
   millega muudetakse määrust (EL) 2015/2192 kalapüügivõimaluste jaotamise kohta vastavalt protokollile, millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ette nähtud kalapüügivõimalused ja rahaline toetus
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu võttis 30. novembril 2006 vastu määruse (EÜ) nr 1801/2006 Euroopa Ühenduse ja Mauritaania Islamivabariigi vahelise kalandusalase partnerluslepingu sõlmimise kohta (1) („partnerlusleping“).
            
         
               (2)
            
            
               Nõukogu võttis 24. mail 2016. aastal vastu otsuse (EL) 2016/870 (2) protokolli (millega määratakse alates 16. novembrist 2015 neljaks aastaks kindlaks partnerluslepinguga ettenähtud kalapüügivõimalused ja rahaline toetus) („protokoll“) sõlmimise kohta.
            
         
               (3)
            
            
               Nõukogu määrusega (EL) 2015/2192 (3) on liikmesriikide vahel jaotatud kalapüügivõimalused, mis on kehtestatud protokollis.
            
         
               (4)
            
            
               Protokolli artikli 4 alusel moodustatud ühise sõltumatu teaduskomitee teaduslikus nõuandes kinnitati senegali merluusi ülejääki ning võeti arvesse IMROP (Institut Mauritanien de Recherches Océanographiques et des Pêches) 2014. aasta teaduslikku nõuannet, milles kinnitati kalmaari ja seepia ülejääki.
            
         
               (5)
            
            
               Vastavalt protokolli artikli 6 lõike 1 punktile a otsustas partnerluslepingu artikli 10 alusel moodustatud ühiskomitee 15. ja 16. novembril 2016 Nouakchottis toimunud kohtumisel protokolli muuta ja anda kasutamata ülejäägi piires uued kalapüügivõimalused külmutustraaleritele, mis püüavad peamise liigina senegali merluusi ning sekundaarsete liikidena kalmaari ja seepiat.
            
         
               (6)
            
            
               On asjakohane jaotada need uued kalapüügivõimalused liikmesriikide vahel protokolli ülejäänud kohaldamisajaks.
            
         
               (7)
            
            
               Kuna uute kalapüügivõimaluste kehtestamine avaldab mõju liidu laevade majandustegevusele ja nende kalapüügihooaegade kavandamisele, peaks käesolev määrus jõustuma kohe pärast selle avaldamist.
            
         
               (8)
            
            
               Määrust (EL) 2015/2192 tuleks vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) 2015/2192 artikli 1 lõikesse 1 lisatakse järgmine punkt:
   
      
                  „h)
               
               
                  püügikategooria 2a – senegali merluusi (külmutus)traalerid:
                  
                              Hispaania
                           
                           
                              senegali merluus
                           
                           
                              3 500  tonni
                           
                        
                              kalmaar
                           
                           
                              1 450  tonni
                           
                        
                              seepia
                           
                           
                              600 tonni
                           
                        Korraga võib Mauritaania vetes olla kuni kuus selle püügikategooria laeva.“
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. aprill 2017
      
         
            Nõukogu nimel
         
         
            eesistuja
         
         L. GRECH
      
   
   
      (1)  ELT L 343, 8.12.2006, lk 1.
   
      (2)  Nõukogu 24. mai 2016. aasta otsus (EL) 2016/870 protokolli (millega määratakse neljaks aastaks kindlaks Euroopa Ühenduse ja Mauritaania Islamivabariigi vahelise kalandusalase partnerluslepinguga ettenähtud kalapüügivõimalused ja rahaline toetus) Euroopa Liidu nimel allakirjutamise ja ajutise kohaldamise kohta (ELT L 145, 2.6.2016, lk 1).
   
      (3)  Nõukogu 10. novembri 2015. aasta määrus (EL) 2015/2192 kalapüügivõimaluste jaotamise kohta vastavalt protokollile, millega määratakse neljaks aastaks kindlaks Euroopa Ühenduse ning Mauritaania Islamivabariigi vahelise kalandusalase partnerlusepinguga ette nähtud kalapüügivõimalused ja rahaline toetus (ELT L 315, 1.12.2015, lk 72).